भारतीय वन्यजीव संस्थान, देहरादून के निदेशक डॉ. वीबी माथुर ने बताया कि देश के करीब 10 राज्यों में 30 हजार से अधिक हाथियों का प्राकृतिक निवास स्थल है। पिछले कुछ सालों में देखने में आया है कि मानव-वन्यजीव संघर्ष निरंतर बढ़ रहा है। कई दफा हाथी आबादी में घुसकर जान-माल को काफी नुकसान पहुंचाते हैं, तो कई दफा हाथियों को भी इंसान के गुस्से का शिकार होना पड़ता है। इस तरह की घटनाओं रोकने के लिए संस्थान ने छत्तीसगढ़ से हाथियों पर रेडियो कॉलर लगाने की शुरुआत की है। यहां दो हाथियों पर रेडियो कॉलर लगाने का निर्णय लिया गया है।